**iŠkVP „Dosiahni vyššie“**

**Ročník: Sekunda- ročník ochrany prírody**

**Ročníkový projekt: Vedieť – Rozumieť – Chrániť**

**Časový plán:**

Inštruktáž: september

Priebežná prezentácia výstupov na Dni otvorených dverí- december a február

Termín: do konca apríla

**Individuálne aktivity**

Každý žiak popíše a zhromaždí dôkazy o vlastných aktivitách a aktivitách svojej rodiny v oblasti ochrany života na Zemi

Odporúčané sú rôzne aktivity (brigáda, výsadba rastlín, čistenie brehov riek, separovanie odpadov,...) **Minimálne 3x ročne: 1x jeseň, 1x zima, 1x jar na ranných kruhoch**

Výstup: ppt prezentácia, poster, materiály o vlastných aktivitách si zakladajú do svojho elektronického žiackeho portfólia

**SKUPINOVÁ AKTIVITA**

**Téma: Dážďovky/Vermikompostovanie**

Žiaci sa oboznámia so základnými informáciami o obrúčkavcoch na hodine biológie. Praktické informácie získavajú priebežne pri starostlivosti o naše kalifornské dážďovky vo vermikompostéroch.

**Skupiny triedny učiteľ vytvorí do konca septembra, cca 4 žiaci.**

Skupiny spracujú nasledovné témy:

* všeobecná charakteristika obrúčkavcov – porovnanie dážďovky zemnej vs. dážďovky kalifornskej **opis pracovného postupu na hodine SJL, kaligram o dážďovkách, anj/nej/špj – preklad, jednoduchý preklad básne alebo textu o dážďovkách, matematika/geometria – žiaci môžu vymyslieť 5 príkladov o dážďovkách, výtvarná výchova – maľba, kresba alebo koláž: dážďovky, dejepis – história vermikompostovania, napr. aj na našej škole, geografia – Kalifornia, informatika – vytvoriť prezentáciu na Deň otvorených dverí – december, február.**
* vermikompostér , stavba, zloženie, cena
* ideálny jedálny lístok + denník dážďoviek
* porovnanie vermikompostovania vs. klasického kompostovania
* publicita - článok, príspevok/ web, Gympsy **a prezentácia na Dno otvorených dverí – použije sa vždy v decembri a vo februári nasledujúceho roka, s pomocou rovesníckej skupiny.**

**celotriedne aktivity**

Rôzne výzvy pre celú triedu, ktorými pomôžu životnému prostrediu. Minimálne 2 výzvy za školský rok.

Žiaci si ich sami navrhnú a snažia sa o ich dodržiavanie (napr. nikto si počas týždňa nedonesie desiatu v plastovom vrecúšku, vodu v plastovej fľaši, nevyhodí desiatu,...) Všetky výzvy si zapisujú a spolu vyhodnocujú a môžu sa so svojimi úspechmi podeliť napr. na webe školy.

**VÝSTUPY:**

**Termín odovzdania: 31. marec**

1. žiak si vedie portfólio
2. založené dôkazy, fotografie,...
3. malá žiacka konferencia na Deň Zeme 22. apríla na triednom rodičovskom združení

**HODNOTENIE:**

1. priebežné mesačné, najaktívnejší jednotlivci a skupiny dostanú jednotku z predmetu BIO s váhou 50%
2. záverečné- pre najaktívnejších jednotlivcov alebo skupiny zorganizuje škola jednodňový výlet s ekologickou tematikou.

V Púchove 20.12.2021/ 28.8.2024

Projekt vypracovala Mgr. Katarína Panvicová, PaedDr. Dana Mucsková